Document ID: 32003R1047

Komisijas Regula (EK) Nr. 1047/2003
(2003. gada 18. jūnijs),
ar ko atceļ Regulu (EK) Nr. 1899/97, ar kuru nosaka noteikumus to pasākumu piemērošanai olu nozarē, kas paredzēti Padomes Regulās (EK) Nr. 2290/2000, (EK) Nr. 2433/2000 un (EK) Nr. 2434/2000 un paredz pārejas pasākumus importa licenču režīmiem, kurus ievieš ar minēto regulu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 8. aprīļa Lēmumu 2003/286/EK par tāda protokola noslēgšanu, ar kuru precizē tirdzniecības aspektus Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Bulgārijas Republiku, no otras puses, lai ņemtu vērā pušu sarunu rezultātus par jaunām savstarpējām lauksaimniecības koncesijām [1], un jo īpaši tā 3. panta 2. punktu,
ņemot vērā Padomes 2003. gada 14. aprīļa Lēmumu 2003/298/EK par tāda protokola noslēgšanu, ar kuru precizē tirdzniecības aspektus Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Čehijas Republiku, no otras puses, lai ņemtu vērā pušu sarunu rezultātus par jaunām savstarpējām lauksaimniecības koncesijām [2], un jo īpaši tā 3. panta 2. punktu,
ņemot vērā Padomes 2003. gada 14. aprīļa Lēmumu 2003/299/EK par tāda protokola no slēgšanu, ar kuru precizē tirdzniecības aspektus Eiropas nolīgumā, ar ko izveido asociāciju starp Eiropas Kopienām un to dalībvalstīm, no vienas puses, un Slovākijas Republiku, no otras puses, lai ņemtu vērā pušu sarunu rezultātus par jaunām savstarpējām lauksaimniecības koncesijām [3], un jo īpaši tā 3. panta 2. punktu,
tā kā:
(1) Ar Lēmumu 2003/286/EK, 2003/298/EK un 2003/299/EK paredz dažu Bulgārijas, Čehijas un Slovākijas izcelsmes olu nozares produktu tiešo kvotu pārvaldību, tos ievedot Kopienas teritorijā, un to ievešanu ar samazinātu muitas nodokli, kā arī atceļ Padomes Regulu (EK) Nr. 2290/2000 [4], (EK) Nr. 2433/2000 [5] un (EK) Nr. 2434/2000 [6].
(2) Attiecīgi jāatceļ Komisijas Regula (EK) Nr. 1899/97 [7], kurā jaunākie grozījumi izdarīti ar Regulu (EK) Nr. 834/2003 [8].
(3) Ievedmuitas nodokļus par 25. grupas produktiem, kas iekļauti Regulas (EK) Nr. 1899/97 I pielikuma C daļā un ievesti saskaņā ar licencēm, kuras izmanto no 2003. gada 1. maija, atmaksā saskaņā ar no 878. līdz 898. pantam Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi [9], kurā jaunākie grozījumi izdarīti ar Regulu (EK) Nr. 881/2003 [10].
(4) Lai ierobežotu iespējamas tirdzniecības problēmas, kas varētu rasties pēc 2003. gada 1. maija tāpēc, ka vienlaikus pastāv divas dažādas procedūras, pēc kurām ieved Čehijas izcelsmes olas čaumalās, proti, importa licenču sistēma un brīva pieeja Kopienas tirgum, kuru ievieš ar Lēmumu 2003/298/EK, importētājiem jāļauj atcelt licences un saņemt atpakaļ nodrošinājumu.
(5) Kad protokoli, kas apstiprināti ar Lēmumu 2003/298/EK, 2003/299/EK un 2003/286/EK, stājas spēkā attiecīgi 1. maijā un 1. jūnijā, arī šī regula jāpiemēro no minētiem datumiem.
(6) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo atceļ Regulu (EK) Nr. 1899/97.
2. pants
Tomēr importa licences, kas izdotas saskaņā ar Regulu (EK) Nr. 1899/97, ir derīgas līdz to termiņa beigām un vēlākais līdz 2003. gada 30. jūnijam.
Līdz 2003. gada 25. jūnijam to importa licenču turētāji, kas izdotas saskaņā ar Regulu (EK) Nr. 1899/97 attiecībā uz 25. grupas produktiem, kuri iekļauti tās I pielikuma C daļā, un attiecībā uz kurām pieteikumi ir iesniegti no 2002. gada 1. decembra līdz 7. decembrim un no 2003. gada 1. marta līdz 7. martam, var lūgt tās atcelt un atmaksāt nodrošinājumu.
3. pants
Šī regula stājas spēkā publicēšanas dienā Eiropas Savienības Oficiālajā Vēstnesī.
No 2003. gada 1. maija to piemēro importam no Čehijas Republikas un Slovākijas Republikas un no 2003. gada 1. jūnija importam no Bulgārijas Republikas.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 18. jūnijā

Labels: 3
17
18